b"\n_START_ARTICLE_\nJan Kott\n_START_SECTION_\nBiografie\n_START_PARAGRAPH_\n\xc3\x8en 1939, dup\xc4\x83 capitularea Var\xc8\x99oviei prizonier de r\xc4\x83zboi \xc3\xaentr-un lag\xc4\x83r german, izbute\xc8\x99te s\xc4\x83 fug\xc4\x83 ajutat fiind de un medic care-i procur\xc4\x83 actele unui decedat. A fost arestat de poli\xc8\x9bie. Imediat dup\xc4\x83 ce iese din temni\xc8\x9b\xc4\x83 se \xc3\xaenscrie \xc3\xaen partidul comunist. Urmeaz\xc4\x83 o serie de misiuni care-l poart\xc4\x83 la Var\xc8\x99ovia, Lvov, Cracovia, \xc3\xaen p\xc4\x83duri unde se duceau lupte, \xc3\xaen zona german\xc4\x83, \xc3\xaen cea sovietic\xc4\x83. \xc3\x8en martie 1957 p\xc4\x83r\xc4\x83se\xc8\x99te partidul comunist, iar \xc3\xaen anii '60 se exileaz\xc4\x83 peste Ocean.\n_START_SECTION_\nOpera literar\xc4\x83\n_START_PARAGRAPH_\n\xc3\x8en perioada interbelic\xc4\x83 a scris critic\xc4\x83 literar\xc4\x83 \xc8\x99i poezie. \xc3\x8en 1946 \xc8\x99i-a publicat eseurile scrise \xc3\xaen timpul r\xc4\x83zboiului, sub titlul Mitologie \xc8\x99i realism, \xc3\xaen 1948 studiul Despre P\xc4\x83pu\xc8\x99a lui Boles\xc5\x82aw Prus, iar \xc3\xaen 1949 volumul de eseuri \xc8\x98coala clasicilor consacrat operelelor realismului vest-european din secolele XVIII-XIX. \xc3\x8en cadrul cercet\xc4\x83rilor sale pe primul loc s-a situat epoca iluminismului: O nou\xc4\x83 sintez\xc4\x83 a iluminismului polonez (1950), antologia Poezia iluminismului polonez (1950), antologia Poezia iluminismului polonez (1950), edi\xc8\x9bia critic\xc4\x83 a scrierilor lui S.Trembecki (1953) \xc8\x99i ale lui F.Bohomolec (1960). Publicistica sa, editat\xc4\x83 sub titlul Progres \xc8\x99i prostie (vol.1-2, 1956) precum \xc8\x99i cronicile teatrale str\xc3\xaense \xc3\xaen volumele Cum v\xc4\x83 place (1955), \xc3\x8embl\xc3\xaenzirea scorpiilor (1957) \xc8\x99i Masur\xc4\x83 pentru m\xc4\x83sur\xc4\x83 (1962) reprezint\xc4\x83 o cronic\xc4\x83 a vie\xc8\x9bii teatrale \xc8\x99i literar-sociale a perioadei respective. Schi\xc8\x9be despre Shakespeare, ap\xc4\x83rut\xc4\x83 \xc3\xaen cea de-a treia edi\xc8\x9bie sub titlul Shakespeare, contemporanul nostru (1965) este cartea care i-a adus \xc3\xaen 1964 Premiul Herder. A tradus din operele lui Diderot, Rimbaud, Apollinaire, Eluard, Aragon, Sartre, Ionescu \xc8\x99i mul\xc8\x9bi al\xc8\x9bii._NEWLINE_Stabilit din 1966 \xc3\xaen SUA, Jan Kott pred\xc4\x83 (mai \xc3\xaent\xc3\xaei la Universitatea din Yale \xc8\x99i apoi la Universitatea Stony Brook) literatur\xc4\x83 comparat\xc4\x83 \xc8\x99i anglistic\xc4\x83. \xc3\x8en 1966 \xc3\xaei apar \xc3\xaen SUA volumul de proz\xc4\x83 Jurnal \xc8\x99i schi\xc8\x9be m\xc4\x83runte, \xc3\xaen 1973 eseul Zeul devorat, iar \xc3\xaen 1990 scrierea Contribu\xc8\x9bii la o biografie. Cele mai multe din operele sale au fost traduse \xc3\xaen numeroase \xc8\x9b\xc4\x83ri."